# Església Ortodoxa d'Ucraïna

L'Església Ortodoxa d'Ucraïna o EOU (en ucraïnès: Православна церква України) es va fundar el 2018, fusió de dues Esglésies ortodoxes : l'Església Ortodoxa Ucraïnesa (Patriarcat de Kíiv) i l'Església Ortodoxa Autocèfala Ucraïnesa. És una de les dues grans Esglésies ortodoxes d'Ucraïna juntament amb l'Església Ortodoxa Ucraïnesa (Patriarcat de Moscou). És una de les setze esglésies autocèfales del món que és integrada en la comunió ortodoxa. La seu de l'Església és al Monestir de Sant Miquel de les Cúpules Daurades, a Kíiv.
El seu primat (eclesiàstic) és Epifani que té el títol oficial de « Metropolità de Kíiv i de tota Ucraïna ».
Durant l'existència de l'Església Ortodoxa Autocèfala Ucraïnesa (EOAU) i l'Església Ortodoxa Ucraïnesa (Patriarcat de Kíiv) (EOU-PK), només l'Església Ortodoxa Ucraïnesa (Patriarcat de Moscou) (EOU-PM) va gaudir del reconeixement de la comunitat cristiana ortodoxa de tot el món, fins a l'11 d'octubre de 2018, quan el Patriarcat Ecumènic de Constantinoble va aixecar l'excomunió que afectava l'EOAU i l'EOU-PK. Posteriorment, el 2 de novembre de 2018, es va clarificar que el Patriarcat Ecumènic no reconeixia ni l'EOAU ni l'EOU-PK com a legítimes i que els seus respectius líders no eren reconeguts com a primats de les seves esglésies.
El 2018, el 42,7% dels creients ortodoxos d'Ucraïna es declaraven feligresos de l'Església Ortodoxa Ucraïnesa del Patriarcat de Kíev. El gener del 2019, en una investigació duta a terme conjuntament per tres centres d'estudis sociològics d'Ucraïna, el 70,7% dels 11.000 enquestats es declarava cristià ortodox. El 43,9% d'aquests va dir ser feligrès de la unificada Església Ortodoxa d'Ucraïna, el 38,4% va afirmar ser simplement ortodox i el 15,2% era seguidor de l'Església Ortodoxa Ucraïnesa del Patriarcat de Moscou.
El 7 de gener de 2023 l'Església Ortodoxa independent d'Ucraïna va celebrar un servei de Nadal al Monestir de Sant Miquel de les Cúpules Daurades, el principal monestir ortodox d'Ucraïna, per primera vegada. La celebració va anar a càrrec del Metropolità Epifani de Kíiv, també cap de l'EOU. El Monestir havia estat controlat històricament per l'EOU-PM, i havia passat a mans de l'EOU l'1 de gener.
El 24 de maig de 2023 el Consell de Bisbes decideix canviar completament al calendari julià revisat i que aquesta transició es durà a terme l'1 de setembre de 2023.

## Referències

* ↑ «Announcement of the Ecumenical Patriarchate of Constantinople» (en anglès). [Consulta: 12 octubre 2018].
* ↑ «Константинополь: "Надеемся, Москва обратится к разуму". Подробности беседы» (en rus). BBC News Русская служба, 02-11-2018. [Consulta: 3 novembre 2018].
* ↑ Cazabonne, Emma. «BBC interview with Archbishop Job of Telmessos on the Ukrainian question» (en anglès). orthodoxie.com, 06-11-2018. [Consulta: 7 novembre 2018].
* ↑ «Característiques de l'autoidentificació religiosa i eclesial dels ciutadans d'Ucraïna. Tendències 2010-2018» (en ucraïnès).
* ↑ «Ucraïna en vigílies de les eleccions presidencials del 2019» (en ucraïnès).
* ↑ «Orthodox Church of Ukraine holds church service at Kyiv Pechersk Lavra for the first time.» (en anglès). The Kyiv Independent news, 07-01-2023. [Consulta: 7 gener 2023].
* ↑ «Orthodox Church of Ukraine to switch to Revised Julian calendar, celebrate Christmas on Dec. 25» (en anglès), 24-05-2023. [Consulta: 24 maig 2023].
* ↑ «OCU switches to a new calendar» (en ukrainian). Istorychna Pravda, 24-05-2023 [Consulta: 24 maig 2023].
* ↑ Свобода, Радіо «ПЦУ схвалила перехід на новий календар: Різдво – 25 грудня». , 24-05-2023 [Consulta: 24 maig 2023].

## Bibliografia

* Gonzalez Montes, A., Las Iglesias Orientales, BAC, Madrid, 2000.
* Meyendorff, J., La Iglesia Ortodoxa, ayer y hoy, DDB, Bilbao, 1968.
* Eudokimov, P., Ortodoxia, Ed. Península, Barcelona, 1968.

## Enllaços externs

* (ucraïnès) Web de l'Església Ortodoxa d'Ucraïna